Când se deschid pârtiile de schi din România. La una dintre cele mai vizitate stațiuni montane de la noi se poate schia deja
În stațiunile montane de la noi, pregătirile pentru sezonul de schi 2024 -2025 sunt în plină desfășurare. Mai multe instalații pentru zăpadă artificială au fost deja puse în funcțiune și, pe câteva dintre cele mai cunoscute pârtii din țară, deja se pot practica sporturile de iarnă. Iubitorii de zăpadă pot merge în weekend pe pârtiile din Sinaia sau Azuga pentru prima sesiune de schi din acest an.